CELEX ID: 32011R0383
Publication Date: 2011-04-18

Document:
KOMISIJOS ĮGYVENDINIMO REGLAMENTAS (ES) Nr. 383/2011
2011 m. balandžio 18 d.
kuriuo iš dalies keičiamas Tarybos reglamentas (EB) Nr. 194/2008 dėl ribojančių priemonių Birmai (Mianmarui) atnaujinimo ir sustiprinimo
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2008 m. vasario 25 d. Tarybos reglamentą (EB) Nr. 194/2008 dėl ribojančių priemonių Birmai (Mianmarui) atnaujinimo ir sustiprinimo, panaikinantį Reglamentą (EB) Nr. 817/2006 (1), ypač į jo 18 straipsnio 1 dalies b punktą,
kadangi:
(1)
Reglamento (EB) Nr. 194/2008 V priede išvardyti subjektai, kuriems pagal tą reglamentą taikomi tam tikri eksporto, finansavimo ir investicijų apribojimai.
(2)
Reglamento (EB) Nr. 194/2008 VI priede išvardyti asmenys, grupės ir subjektai, kurių lėšos ir ekonominiai ištekliai pagal tą reglamentą įšaldomi.
(3)
Reglamento (EB) Nr. 194/2008 VII priede išvardytos įmonės, kurios priklauso Birmos (Mianmaro) Vyriausybei, jos nariams ar su ja susijusiems asmenims arba kurias jie kontroliuoja ir kurioms taikomi tame reglamente numatyti investicijų apribojimai.
(4)
Tarybos sprendimu (ES) Nr. 2011/239/BUSP (2) pakeičiami 2010 m. balandžio 26 d. Tarybos sprendimo 2010/232/BUSP (3) I, II ir III priedai, kuriuose pateikiamas to sprendimo 3 straipsnio 2 dalies b punkte, 5 ir 14 straipsniuose nurodytų įmonių sąrašas, to sprendimo 9, 10 ir 13 straipsniuose nurodytų fizinių ir juridinių asmenų sąrašas ir to sprendimo 10 ir 14 straipsniuose nurodytų įmonių sąrašas. Reglamentu (EB) Nr. 194/2008 vykdomas Tarybos sprendimas 2010/232/BUSP, jeigu būtina imtis veiksmų Sąjungos lygmeniu. Todėl Reglamento (EB) Nr. 194/2008 V, VI ir VII priedai turėtų būti atitinkamai pakeisti.
(5)
Stabdomos priemonės, susijusios su asmenų, nurodytų Tarybos sprendimo 2011/239/BUSP IV priede, įtraukimu į to paties sprendimo II priedo sąrašą. Todėl netikslinga jų vardus ir pavardes įtraukti į Reglamento (EB) Nr. 194/2008 VI priedą.
(6)
Siekiant užtikrinti šiame reglamente numatytų priemonių veiksmingumą, šis reglamentas turėtų įsigalioti jo paskelbimo dieną,
PRIĖMĖ ŠĮ REGLAMENTĄ:
1 straipsnis
1. Reglamento (EB) Nr. 194/2008 V priedas pakeičiamas šio reglamento I priedo tekstu.
2. Reglamento (EB) Nr. 194/2008 VI priedas pakeičiamas šio reglamento II priedo tekstu.
3. Reglamento (EB) Nr. 194/2008 VII priedas pakeičiamas šio reglamento III priedo tekstu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2011 m. balandžio 18 d.

EuroVoc Classification:
Level 1: 100161
100147
100143
100145
Level 2: 100180
100170
100282
100184
100194
100281
Level 3: 584
1847
3584
3878
3474
2858
All Descriptors: 3483
3584
3588
3870
4966
584